The Apartment

The Apartment (euskaraz: "Apartamentua") komedia dramatiko filma da, Billy Wilderek 1960an idatzi, ekoitzi eta zuzendu zuena. Jack Lemmon, Shirley MacLaine eta Fred MacMurray izan ziren aktore nagusiak.

Wilderren Some Like It Hot film arrakastatsu eta entzutetsuaren ondorengoa izan zen, eta hark adinako arrakasta komertzial eta kritikoa lortu zuen: zinematokietan 25 milioi dolar jaso eta film onenaren Oscar saria irabazi zuen. Marilyn Monroek, Some Like It Hot filmean Wilder eta Lemonekin lan egin ostean, The Apartment-en ere agertu nahi izan zuen, baina azkenean ez zuen beretzako paperik eskuratu ahal izan.

Argumentua 

C.C. Baxter (Jack Lemmon) Manhattango aseguru konpainia handi bateko langile apal baina handigura da. Ezkongabea, bakarrik bizi da apartamentu xume batean. Lantokian postu hobeagoetara iristeko itxaropenez, bizilekua nagusiei lagatzen die, euren maitaleekin egoteko amodio leku gisa; maiz haien sexu topaketak amaitu arte kalean zain egon ohi da. Baxterrek enpresako igoigailuko emakume langilea ezagutu (Shirley MacLaine) eta hartaz maitemintzean egoera guztiz aldatuko da. Hala ere, Baxter xaloak ez dakiena da neska gaztea bere nagusi gonazalearen (Fred MacMurray) maitale berria dela...

Estiloa 
Billy Wilderek teknika xumea eta argumentu korapilatsuaz osatutako zinema egin ohi zuen. Izan ere, argumentua xehetasun, asmo eta irrika handiz osaturik dago. Inoren alde jartzen ez den narratzaile orojakile batek kontatzen digu ia film osoa; lehenbiziko eszenan, ordea, Jack Lemmon aktorearen ahotsak bere pertsonaia, haren bizitza eta haren arazo txikia aurkezten dizkigu.

Aktoreak 

 Jack Lemmon: Calvin Clifford "Bud" Baxter
 Shirley MacLaine: Fran Kubelik
 Fred MacMurray: Jeff D. Sheldrake
 Ray Walston: Joe Dobisch
 Jack Kruschen: Dreyfuss doktorea
 David Lewis: Al Kirkeby
 Hope Holiday: Margie MacDougall andrea
 Joan Shawlee: Sylvia
 Naomi Stevens: Mildred Dreyfuss andrea
 Johnny Seven: Karl Matuschka
 Joyce Jameson: tabernako ilehoria
 Hal Smith: Santa Klausez mozorrutako tabernako gizona
 Willard Waterman: Vanderhoff jauna
 David White: Eichelberger jauna
 Edie Adams: Olsen andereinoa

Sariak

Kanpo estekak 
 The Apartment filmaren IMDBko fitxa irakurgai 
 The Apartment filmaren trailer edo iragarkia ikusgai. Youtube.com 

Billy Wilderrek zuzendutako filmak
Ameriketako Estatu Batuetako filmak
Film onenaren Oscar sariaren irabazleak
Zuzendari onenaren Oscar Saria irabazi duten filmak
Jatorrizko gidoi onenaren Oscar Saria irabazi duten filmak
Zuzendaritza artistiko onenaren Oscar sariaren irabazleak
Muntatze onenaren Oscar Saria irabazi duten filmak
Umorezko filmak
Drama filmak
Amodiozko filmak
Adulterioari buruzko filmak
Depresioari buruzko filmak
Urteberri-egun filmak
Zuri-beltzeko filmak
New Yorken girotutako filmak
1960ko filmak